Amsterdamul vrea să nu mai permită turiștilor accesul în cafenelele cu marijuana. Motivul din spatele deciziei.
Administrația orașului Amsterdam va restricționa accesul turiștilor la cafenelele cu cananbis. Proiectul a fost înaintat de primarul orașului Femke Halsema. Poliția locală și procuratura susțin această măsură.
Administrația orașului Amsterdam vrea să schimbe imaginea orașului, așa că va restricționa accesul turiștilor la principala lor atracție: cafenelele care comercializează cannabis, informează Bloomberg. Doar cetățenii olandezi vor putea intra să achiziționeze produse pe bază de marijuana.Aceasta este propunerea primarului Femke Halsema și este susținută de poliția locală și procuratură. Măsura are ca scop diminuarea criminalității organizate și a traficului de droguri de mare risc."Piața cannabisului a ajuns prea mare și aglomerată. Vreau să micșorez această piață și să o fac mai ușor de controlat. Condiția rezidenței este una dură, dar nu văd altă alternativă", a declarat primarul Halsema.Planul a fost trimis către Consiliul orașului, iar o dezbatere politică este în desfășurare. Cel mai curând, noua lege va intra în vigoare în 2022.